Document ID: /roh_data/filtered/fineweb-2-filterrobots_roh.jsonl.gz/48683

Raeto Raffainer s'annunzia per ina plazza tar il IIHF Council, l'executiva da la Federaziun da hockey internaziunala.Quai ha il Grischun da 38 onns tradì en il chat dad Instagram da SRF. Avant in onn era Raffainer vegnì da la federaziun svizra tar il Club da hockey da Tavau. Il mument na saja dentant anc betg cler sche las elecziuns hajan lieu l'atun u sche quels a la testa ston restar anc in zic pli ditg, pervi da la crisa da corona.
Raffainer ha plinavant declerà ch'el saja sez s'infectà la fin mars vi dal virus e ses corp haja gì da cumbatter pulit. Uss saja el dentant puspè cumplainamain saun.